pythainlp/thai-financial-dataset huggingface dataset:
2.8 โครงสร้างเงินทุน

(1) หลักทรัพย์ของบริษัท

บริษัทมีทุนจดทะเบียน 100 ล้านบาท เรียกชำระแล้ว 100 ล้านบาท แบ่งเป็นหุ้นสามัญ 10
ล้านหุ้นมูลค่าหุ้นละ 10 บาท หุ้นบุริมสิทธิไม่มี ไม่มีประวัติการเพิ่มทุนหรือลดทุนในระยะ 5 ปี
ที่ผ่านมา

วัน เดือน ปี ที่จดทะเบียน 21 เม.ย. 2537

ทุนจดทะเบียน 100 ล้านบาท

ทุนชำระแล้ว 100 ล้านบาท

บริษัทไม่มีหุ้นประเภทอื่นที่มีสิทธิหรือเงื่อนไขที่แตกต่างจากหุ้นสามัญ ไม่มีหลักทรัพย์อื่นที่ไม่ใช่หุ้นสามัญ
เช่น หุ้นกู้ หลักทรัพย์แปลงสภาพแต่อย่างใด และยังไม่มีโครงการออกและเสนอขายหุ้น
หรือหลักทรัพย์แปลงสภาพ ผู้ถือหุ้นรายใหญ่ไม่ได้ทำข้อตกลงระหว่างกัน
ถึงในเรื่องที่มีผลกระทบต่อการออกและเสนอขายหลักทรัพย์
หรือการบริหารงานของบริษัทกันแต่ประการใด

(2) ผู้ถือหุ้น

มีผู้ถือหุ้นตั้งแต่ ร้อยละ 10 ขึ้นไป เพียงคนเดียว ไม่อาจจัดกลุ่มได้ จึงแสดงรายชื่อ จำนวนหุ้น
และสัดส่วน คิดเป็นร้อยละ ของผู้ถือหุ้นใหญ่ 10 รายแรกได้แก่

ชื่อ จำนวนหุ้นของผู้ถือหุ้น 10 อันดับแรก ณ วันที่ 28 ธันวาคม 2544

  ------------------------------------------ --------- ----------- -------
  ลำดับที่ ชื่อ/สกุล                               สัญชาติ     จำนวนหุ้น     %

  1. นายปอ อนาวิล                             ไทย       5,565,726   55.60

  2. บจ.ศูนย์รับฝากหลักทรัพย์(ประเทศไทย)           ไทย       3,201,285   32.01
  จำกัดเพื่อผู้ฝาก                                                      

  3.MR.JUIAN MICHAEL HARLEY DEELEY           อังกฤษ     341,463     3.41

  4. นางสาวดวงสมร เหาตะวานิช                  ไทย       311,194     3.11

  5. MISS ALISON JOAN DEELEY                 อังกฤษ     121,951     1.22

  6.บรรษัทเงินทุนอุตสาหกรรมแห่งประเทศไทย          ไทย       103,878     1.04

  7.MR.ROBIN JOHN DANNHORN                   อังกฤษ     85,000      0.85

  8.THAILAND SECURITIES DEPOSITORY CO; LTD   ไทย       51,100      0.51

  9.นายอรรถพล อนาวิล                          ไทย       41,815      0.42

  10.นายวิโรจน์ พงษเมษา                        ไทย       29,800      0.30
  ------------------------------------------ --------- ----------- -------

หมายเหตุ ที่มาของข้อมูลเกี่ยวกับ
รายชื่อและจำนวนหุ้นดังกล่าวข้างต้นมาจากบริษัทศูนย์รับฝากหลักทรัพย์ (ประเทศไทย) จำกัด ณ
วันที่ 28 ธันวาคม 2544

(3) นโยบายการจ่ายเงินปันผล

บริษัทมีนโยบายที่จะจ่ายเงินปันผล ในอัตราร้อยละ 60 ของกำไรสุทธิหลังจากหักภาษีเงินได้นิติบุคคล
แล้ว ทั้งนี้ให้จ่ายเงินปันผลแก่ผู้ถือหุ้นในแต่ละปี บริษัทมีประวัติการจ่ายเงินปันผลนี้ บาท

  --------------------------------- --------- --------- --------- ---------
                                    2541      2542      2543      2544

  กำไร(ขาดทุน) ต่อหุ้น (บาท)            3.91      1.63      1.45      0.29

  เงินปันผลต่อหุ้น (บาท)                 -         -         1         -

  มูลค่าที่ตราไว้ต่อหุ้น (บาท)              10.00     10.00     10.00     10.00

  อัตราการจ่ายเงินปันผล (%)             -         -         60%       -
  --------------------------------- --------- --------- --------- ---------

ในการประชุมคณะกรรมการครั้งที่ 2/2544 เมื่อวันที่ 27 กุมภาพันธ์ 2545
ที่ประชุมมีมติให้เสนอต่อที่ประชุมประจำปีผู้ถือหุ้น
ให้บริษัทงดจ่ายเงินปันผลสำหรับการดำเนินงานประจำปี 2544 เพราะ บริษัทมีผลขาดทุน
ข้อมูลสาระสนเทศ

รายงาน 56-1

ของ

บริษัท ดี.ที.ซี. อินดัสตรี่ส์ จำกัด (มหาชน)

เสนอ เลขาธิการคณะกรรมการกำกับหลักทรัพย์และตลาดหลักทรัพย์

กรรมการและผู้จัดการตลาดหลักทรัพย์แห่งประเทศไทย

มีนาคม 2544
2.4.การวิจัยและพัฒนา

บมจ.ดี.ที.ซี.อินดัสตรี่ส์ ได้เริ่มต้นผลิตปากกาภายใต้เครื่องหมายการค้าของตนเองขึ้นมา คือ
เครื่องหมายการค้าแลนเซอร์ พร้อมกับการขยายกำลังการผลิตเพิ่มขึ้นทุกปีเสมอมา
ด้วยปรัชญาที่มุ่งเน้นเรื่องคุณภาพและเอกลักษณ์ของผลิตภัณฑ์เป็นสำคัญ
จึงได้ก่อตั้งฝ่ายวิจัยและพัฒนาคุณภาพ และแบบผลิตภัณฑ์ขึ้นมา
เพื่อทำหน้าที่ศึกษาถึงความต้องการของผู้บริโภค แล้วนำมาออกแบบ ผลิต
เป็นผลิตภัณฑ์ปากกาที่มีรูปร่างสวยงาม คุณภาพดี
เหมาะสมกับการใช้งานโดยได้ทำการศึกษาอย่างละเอียด ลึกซึ้ง ถึงเรื่องปัญหาน้ำหมึก หัวปากกา
และส่วนประกอบต่าง ๆ จนกระทั่งสามารถคิดค้นเทคนิคเฉพาะของบริษัทที่ทำให้หัวปากกา น้ำหมึก
และส่วนของตัวปากกามีกลไกที่สามารถทำงานได้อย่างสอดคล้องประสานกันอย่างเหมาะเจาะที่สุด

การก่อตั้งฝ่ายวิจัยและพัฒนาผลิตภัณฑ์ขึ้นมา มีผลทำให้ปัจจุบันนี้ บมจ.ดี.ที.ซี.อินดัสตรี่ส์
เป็นบริษัทเดียว ในภูมิภาคเอเซีย นอกจากญี่ปุ่นและเกาหลี ที่ทำการผลิตปากกาอย่างครบวงจร
เริ่มตั้งแต่การค้นคว้าวิจัย ออกแบบสร้างสรรค์ ไปจนถึงขั้นตอนการผลิตต่าง ๆ เช่น สร้างแม่พิมพ์
ผลิตหัวปากกา ตลอดจนชิ้นส่วนต่าง ๆ ทั้งหมด อันเป็นเอกลักษณ์โดดเด่นที่น่าภูมิใจยิ่ง
2.7 ข้อพิพาททางกฎหมาย

ข้อพิพาทที่จะก่อให้เกิดผลเสียหายแก่ฐานะของบริษัท ไม่มี
2.1 ปัจจัยความเสี่ยง

ปัจจัยจากปัญหาเรื่องการนำเข้าวัตถุดิบที่ใช้ในการผลิตสินค้าของบริษัทราคาแพง
หรือไม่สามารถจัดหาวัตถุดิบที่มีคุณภาพภายในประเทศได้ ทำให้ต้นทุนการผลิตสูง
สู้คู่แข่งขันในต่างประเทศไม่ได้ เพราะประเทศอื่นได้รับการส่งเสริมการส่งออก
วัตถุดิบที่ใช้ในการผลิตสินค้าตัวเดียวกันของประเทศนั้น ราคาต่ำกว่า ทำให้บริษัทแข่งขันกับเขาไม่ได้
ทั้งในและต่างประเทศ ค่าแรงสูง เงินเหรียญสหรัฐมีค่าต่ำ ทำให้การส่งออกไม่ได้ผลดี
บริษัทเห็นว่าปัจจัยนี้อาจทำให้เกิดความเสี่ยงของผู้ลงทุนอย่างมีนัยสำคัญ
แต่เชื่อว่ารัฐบาลจะต้องแก้ไข โดยลดภาษีนำเข้าวัตถุดิบให้ต่ำลงอีกได้

ปัจจัยที่ส่งผลให้บริษัทมีส่วนแบ่งของตลาดเพิ่มขึ้นหรือลดน้อยถอยลงนั้น
บริษัทตระหนักดีว่าอยู่ที่คุณภาพสินค้าและราคาสินค้า สินค้าจะต้องมีคุณภาพ
มาตรฐานตรงตามความต้องการใช้ของผู้บริโภค มีความสวยงาม ใช้งาน ใช้ประโยชน์ได้คุ้มค้า
คุ้มราคา คุณภาพมาตรฐานของสินค้าปากกาอยู่ที่เทคนิคการผลิต และวัตถุดิบที่สำคัญ คือ น้ำหมึก
เพราะจะทำให้สินค้าปากกา เขียนลื่น น้ำหมึกไม่ขาด เขียนได้ยาวนาน
เป็นปัจจัยความเสี่ยงที่สำคัญมาก แต่เป็นปัจจัยที่กรรมการบริหารได้ปรับปรุงและสร้างสมให้เพิ่มพูนขึ้น
ด้วยความตระหนัก เสมอมา

เรื่องส่วนแบ่งของตลาดภายในประเทศ ซึ่งอาจต้องลดน้อยถอยลง อันเนื่องมาจากการที่ทางราชการ
อนุญาตให้คนต่างด้าวหรือนิติบุคคลต่างด้าว ผู้ประกอบธุรกิจที่มีอำนาจเหนือตลาดในระดับโลก
เข้ามาลงทุนประกอบธุรกิจค้าปลีก สินค้าประเภท เครื่องเขียน คือ ผลิตภัณฑ์สินค้าตัวเดียวกันกับ
ผลิตภัณฑ์สินค้าที่บริษัทประกอบอุตสาหกรรมอยู่ในปัจจุบันนี้ จะเป็นปัจจัยเสี่ยงที่สำคัญมาก

ทั้งนี้ เพราะการค้าปลีก เป็นการประกอบธุรกิจตาม บัญชีสาม ของ
พ.ร.บ.การประกอบธุรกิจของคนต่างด้าว พ.ศ.2542 เป็นการประกอบธุรกิจที่พลเมืองสัญชาติไทย
ยังไม่มีความพร้อมที่จะประกอบธุรกิจ แข่งขันอาชีพค้าปลีก
ชาวไทยยังไม่มีความพร้อมที่จะแข่งขันกับคนต่างด้าวได้
อันเนื่องมาจากการบริหารจัดการของผู้ประกอบธุรกิจค้าปลีกชาวไทย
ยังขาดการบริหารการจัดการที่ดีและเหมาะสมนั่นเอง

เมื่อการประกอบการค้าปลีกสินค้าในประเทศ (ห้องแถว ร้านค้าปลีก หรือโชว์ห่วย)
ชาวไทยจะแข่งขันหรือสู้ไม่ได้ ในที่สุดจะต้องล้มเลิกกิจการกันไป
ส่วนแบ่งของตลาดภายในประเทศของบริษัทจะต้องลดน้อยถอยลง

หากทางราชการพิจารณาอนุญาต
ให้ผู้ประกอบธุรกิจต่างด้าวเข้ามาทำการค้าปลีกได้โดยไม่ได้พิจารณาวางมาตราการให้เหมาะสม
บริษัทจะแข่งขันกับผู้ประกอบธุรกิจต่างด้าวที่ทั้งประกอบอุตสาหกรรมผลิตสินค้าเองและค้าปลีกเสียเองไม่ได้
ทั้งภายในประเทศ และในต่างประเทศ

ปัจจัยความเสี่ยงจากปัญหาที่มีผู้ประกอบธุรกิจนำเข้าสินค้า ประเภท และชนิดเดียวกัน
กับสินค้าของบริษัท คือปากกาลูกลื่นมาจากประเทศจีน เข้ามาขายในราคาถูกกว่า
เพราะต้นทุนเรื่องภาษีต่ำ แม้จะเป็นสินค้าที่มีคุณภาพ และความสวยงามต่ำกว่า
แต่ก็ทำให้บริษัทเสียส่วนของตลาดไปบ้าง ปัจจัยเสี่ยงส่วนนี้ เชื่อว่าจะมีอยู่ในระยะสั้น เท่านั้น
ถ้ามีแนวโน้มว่าจะดำรงอยู่ในระยะยาว และมีปริมาณส่วนแบ่งของตลาดมีมากขึ้น
บริษัทอาจต้องใช้มาตราการตามกฏหมายที่ว่าด้วยการป้องกันการทุ่มตลาดเพื่อขอให้ทางรัฐบาลดำเนินการป้องกันหรือยับยั้งได้
ส่วนที่ 1

ข้อมูลสรุป ( Executive Summery )

บมจ.ดี.ที.ซี.อินดัสตรี่ส์ เป็นบริษัทจดทะเบียน ดำเนินธุรกิจประเภทโรงงานอุตสาหกรรม
ทำการผลิตเครื่องเขียนออกจำหน่าย โดยมีเครื่องหมายการค้า LANCER, CANDY, CHEETAH,
CLASSMATE และ GOLDMEDAL เป็นต้น โดยได้เริ่มต้นประกอบธุรกิจมาตั้งแต่ปี พ.ศ. 2506
ตลอดมา มีผู้บริหารที่มีความมุ่งมั่น คือ นายปอ อนาวิล และ นายยูเลี่ยน ไมเกิ้ล ฮาร์เลย์ ดีเลย์
เป็นผู้ก่อการเริ่มแรก มีวัตถุประสงค์เพื่อการนำเข้า ผลิตภัณฑ์ปากกาลูกลื่น
ซึ่งผลิตในยุโรปมาจัดจำหน่าย

จนถึงปี พ.ศ. 2514 ผู้ก่อการก็ได้ใช้ความพยายาม จนสามารถผลิต
ผลิตภัณฑ์ปากกาลูกลื่นขึ้นได้ภายในประเทศ จึงได้ก่อตั้ง บริษัท ดี.ที.ซี.อินดัสตรี่ส์ จำกัด
และได้สร้างสรรค์ผลผลิตให้มีคุณภาพ มีมาตรฐาน จนมีความนิยม มีความเชื่อถือจากผู้บริโภค
จำนวนมากและกว้างขวาง กระบวนการผลิตก็ไม่มีผลกระทบต่อสิ่งแวดล้อมเลย
เพราะโรงงานและเครื่องจักรที่ใช้ผลิต ไม่มีก๊าซ ไม่มีควัน ไม่มีกลิ่น
ไม่มีกากน้ำมันเสียที่จะต้องถ่ายออกมาแต่ประการใด

กรรมการบริหาร ได้สร้างสมทรัพย์สินทางปัญญา
ที่มีทั้งเครื่องหมายการค้าที่มีคุณค่าและเป็นเครื่องหมายของสินค้าที่ยืนยันคุณภาพ
อันเป็นผลิตภัณฑ์สินค้าของบริษัทไปทั่วโลก โดยสร้างสรรค์ผลผลิตให้มีคุณภาพ มีมาตรฐาน
จนมีความนิยมมีความเชื่อถือจากผู้บริโภคจำนวนมากและกว้างขวางขึ้น โดยเฉพาะปากกาลูกลื่น
บริษัททำไส้ปากกาและหัวปากกา จากการคิดทำแม่พิมพ์ขึ้นผลิตเอง จนครบวงจร
นับเป็นการทำและผลิตในประเทศแต่เพียงผู้เดียว

บริษัท มีลิขสิทธิ์และมีสิทธิบัตรที่ออกโดยกรมทรัพย์สินทางปัญญา กระทรวงพาณิชย์
มากมายหลายแบบด้วยกัน บริษัทได้ผลิตสินค้าขึ้นด้วยคุณธรรม ได้รักษาระดับมาตรฐานของผลิตภัณฑ์
อันเป็นสินค้าของบริษัทและบริษัทย่อยที่ผลิตขึ้นให้มีคุณภาพดี มีระยะเวลาใช้งานได้นาน สวยงาม
คุ้มค่าตลอดมา เป็นเหตุให้ปัจจัยเสี่ยงของการประกอบธุรกิจลดน้อยลง
ทั้งนี้เพราะผลของการค้นคว้าวิจัยและพัฒนาเทคโนโลยีขึ้น
จากความมีวิสัยทัศน์ที่กว้างไกลของกรรมการบริหาร

บมจ. ดี.ที.ซี. อินดัสตรี่ส์ เป็นบริษัทที่ประกอบกิจการอุตสาหกรรม
ทำการผลิตสินค้าประเภทเครื่องเขียน ได้แก่ ปากกาลูกลื่น เป็นหลัก โดยมีบริษัทย่อย คือ

-   บริษัท ไดเรคท์เทรดดิ้ง จำกัด เป็นฝ่ายจัดจำหน่ายภายในประเทศ

-   บริษัท อาทิตย์เกรียงไกร จำกัด เป็นฝ่ายส่งออก จำหน่ายในต่างประเทศ

ทรัพย์สินในการประกอบธุรกิจของบริษัทมีค่าสูง โครงสร้างทางการเงินมั่นคง
ข้อพิพาททางกฎหมายไม่มี ฐานะการเงินและผลการดำเนินการอยู่ในระดับปกติ
มีรายการระหว่างกันแต่เฉพาะ เพื่อให้เกิดประโยชน์แก่บริษัท และอยู่ในข้อยกเว้นให้ทำได้
การจัดการและการควบคุมภายในมีมาตรฐานดี
6.  โครงการในอนาคต (future plan)

โครงการในระยะ 3 ปี ข้างหน้า - ไม่มี

ความคืบหน้าในการดำเนินการตามโครงการ ถึงปัจจุบัน - ไม่มี

ขั้นตอนและวิธีดำเนินการตามโครงการ - ไม่มี

เคยเปิดเผย fease และปัจจุบันยังไม่มีผลดำเนินงานเชิงพาณิชย์ ระบุความคืบหน้า - ไม่มี

ความเหมาะสมความเพียงพอของทรัพยากรที่มีอยู่ในปัจจุบัน เหมาะสมและเพียงพอตามสถานะการณ์
แล้วปัจจุบันบริษัทมีศักยภาพที่จะผลิตสินค้าปากกาลูกลื่นให้มีคุณภาพที่ดี
มีมาตรฐานเหนือกว่าสินค่าปากกาที่ผลิตมาจากในทุกภูมิภาคของโลก
ในอนาคตบริษัทยังมีโครงการที่จะพัฒนาการผลิตสินค้าให้มีมาตรฐานที่ดีเยี่ยมขึ้นไปอีกให้ได้
โดยจะริเริ่ม ค้นคว้า สร้างสรรค์เทคโนโลยีและการออกแแบผลิตภัณฑ์ปากกาและสินค้าอื่นๆ
ของบริษัทให้มีคุณภาพ มีมาตรฐานสูง มีแบบผลิตภัณฑ์ที่สวยงามยิ่งขึ้นไปอีก
และจัดจำหน่ายทั้งภายในและส่งออกไปขายในต่างประเทศในราคาต่ำสุด จำหน่ายให้ได้มากที่สุด
ผู้บริโภคได้รับประโยชน์ที่คุ้มค่ามากที่สุด
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงข้อมูลประจำปีนี้แล้ว
ขอรับรองว่าข้อความและข้อมูลดังกล่าวครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรแจ้ง
ในสาระสำคัญอันอาจทำให้ผู้ถือหุ้นหรือผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสาร
ทั้งหมดนี้เป็นเอกสารที่ข้าพเจ้าได้รับรองความถูกต้องที่เป็นชุดเดียวกัน ข้าพเจ้าได้มอบหมายให้
พลตำรวจตรี วาทิน คำทรงศรี กรรมการและเลขานุการคณะกรรมการของบริษัท
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ พลตำรวจตรี
วาทิน คำทรงศรี กำกับไว้ ข้าพเจ้าถือว่าไม่ใช่ข้อมูลที่ข้าพเจ้ารับรองความถูกต้องของข้อมูลไว้

รายชื่อ ตำแหน่ง ลายมือชื่อ

1. นายอรรถพล อนาวิล กรรมการผู้จัดการ ..…….…………………

2. นายขจร ลิมปนเทวินทร์ กรรมการ ..………………………

3. นาง วิภาดา ชินธรรมมิตร์ กรรมการ ………………………..

4. พลตำรวจตรี วาทินคำทรงศรี กรรมการและเลขานุการคณะกรรมการ ………………………….
ส่วนที่ 2

บริษัทที่ออกหลักทรัพย์

บมจ. ดี.ที.ซี. อินดัสตรี่ส์
เป็นบริษัทจดทะเบียนโดยประกอบธุรกิจในด้านอุตสาหกรรมทำการผลิตเครื่องเขียนประเภทปากกาลูกลื่น
ปากกาเคมี ดินสอดำ และดินสอสี ในนามปากกา LANCER

เลขทะเบียนบริษัท บมจ. 366 สำนักงานใหญ่ตั้งอยู่ที่ เลขที่ 176 ซอยพงษ์เวชอนุสรณ์, ถนนสุขุมวิท
64, แขวงบางจาก, เขตพระโขนง กรุงเทพมหานคร

โทรศัพท์ 02-311-1371-6 โทรสาร 02-311-7796, 02-311-7793, 02-331-5615

http://www.lancerpen.com email : dtc@lancerpen.com
ข้อมูลสาระสนเทศ

รายงาน 56-1

ของ

บริษัท ดี.ที.ซี. อินดัสตรี่ส์ จำกัด (มหาชน)

เสนอ เลขาธิการคณะกรรมการกำกับหลักทรัพย์และตลาดหลักทรัพย์

กรรมการและผู้จัดการตลาดหลักทรัพย์แห่งประเทศไทย

27 มีนาคม 2546
2.4.การวิจัยและพัฒนา

บมจ.ดี.ที.ซี.อินดัสตรี่ส์ ได้เริ่มต้นผลิตปากกาภายใต้เครื่องหมายการค้าของตนเองขึ้นมา คือ
เครื่องหมายการค้า LANCER พร้อมกับการขยายกำลังการผลิตเพิ่มขึ้นทุกปีเสมอมา
ด้วยปรัชญาที่มุ่งเน้นเรื่องคุณภาพและเอกลักษณ์ของผลิตภัณฑ์เป็นสำคัญ
จึงได้ก่อตั้งฝ่ายวิจัยและพัฒนาคุณภาพ และแบบผลิตภัณฑ์ขึ้นมา
เพื่อทำหน้าที่ศึกษาถึงความต้องการของผู้บริโภค แล้วนำมาออกแบบ ผลิต
เป็นผลิตภัณฑ์ปากกาที่มีรูปร่างสวยงาม คุณภาพดี
เหมาะสมกับการใช้งานโดยได้ทำการศึกษาอย่างละเอียด ลึกซึ้งถึงเรื่องปัญหาน้ำหมึก หัวปากกา
และส่วนประกอบต่าง ๆ จนกระทั่งสามารถคิดค้นเทคนิคเฉพาะของบริษัทที่ทำให้หัวปากกา น้ำหมึก
และส่วนของตัวปากกามีกลไกที่สามารถทำงานได้อย่างสอดคล้องประสานกันอย่างเหมาะเจาะที่สุด

การก่อตั้งฝ่ายวิจัยและพัฒนาผลิตภัณฑ์ขึ้นมา มีผลทำให้ปัจจุบันนี้ บมจ.ดี.ที.ซี.อินดัสตรี่ส์
เป็นบริษัทเดียวในภูมิภาคเอเซีย นอกจากญี่ปุ่นและเกาหลี ที่ทำการผลิตปากกาอย่างครบวงจร
เริ่มตั้งแต่การค้นคว้าวิจัย ออกแบบสร้างสรรค์ ไปจนถึงขั้นตอนการผลิตต่างๆ เช่น สร้างแม่พิมพ์
ผลิตหัวปากกา ตลอดจนชิ้นส่วนต่าง ๆ ทั้งหมด อันเป็นเอกลักษณ์โดดเด่นที่น่าภูมิใจยิ่ง
2.11 รายการระหว่างกัน

(1) ลักษณะความสัมพันธ์ ดังนี้

รายชื่อบริษัท ความเกี่ยวข้องทางธุรกิจ ลักษณะความสัมพันธ์

บจ.อาทิตย์เกรียงไกร บริษัทย่อย กรรมการบริษัทร่วมบริหาร

บจ.ไดเรคท์เทรดดิ้ง บริษัทย่อย กรรมการบริษัทร่วมบริหาร

บจ.ไทยเมทัลเพ็นแอนด์กิฟท์ อินดัสตรี่ส์ บริษัทที่เกี่ยวข้องกัน กรรมการบริษัทร่วมบริหาร

บจ.อินเตอร์เนชั่นแนลเทคนิเกิ้ล เอเยนต์ซี่ บริษัทที่เกี่ยวข้องกัน กรรมการบริษัทร่วมบริหาร

บจ.ตะวันส่องแสง บริษัทที่เกี่ยวข้องกัน กรรมการบริษัทร่วมบริหาร

ALCOURES CO.,LTD. บริษัทที่เกี่ยวข้องกัน กรรมการบริษัทถือหุ้นและร่วมบริหาร

RECOLTEMED(S)PTE.,LTD. บริษัทที่เกี่ยวข้องกัน กรรมการบริษัทถือหุ้นและร่วมบริหาร

RECOLTEMED(M)SDN.,BHD. บริษัทที่เกี่ยวข้องกัน กรรมการบริษัทถือหุ้นและร่วมบริหาร

PENTONIC ENTERPRISE CO.,LTD. บริษัทที่เกี่ยวข้องกัน กรรมการบริษัทถือหุ้นและร่วมบริหาร

TREASURE WIN TRADING.,LTD. บริษัทที่เกี่ยวข้องกัน กรรมการบริษัทถือหุ้นและร่วมบริหาร

ข้อมูลรายการระหว่างกัน ได้เปิดเผยในหมายเหตุประกอบงบการเงินของบริษัท ข้อ 4 ข้อ 5 ข้อ 9
และข้อ 10 อยู่แล้ว

กลุ่มบุคคลที่อาจมีความขัดแย้งกัน

กรรมการบริษัทถือหุ้นและร่วมบริหาร มีรายชื่อดังนี้

(1) นายอรรถพล อนาวิล

(2) นายขจร ลิมปนเทวินทร์

(3) นางวิภาดา ชินธรรมมิตร์

กรรมการบริษัทที่ร่วมบริหาร มีรายชื่อดังนี้

(1) พล.ต.ต.วาทิน คำทรงศรี

(2) ความจำเป็นและความสมเหตุสมผลของรายการระหว่างกัน

เพื่อประโยชน์สูงสุดของบริษัท เนื่องจากปัจจุบันทางการค้ามีการแข่งขัน
และความเสี่ยงสูงจำเป็นต้องอาศัยวิสัยทัศน์และการตัดสินใจของผู้บริหารมืออาชีพที่มีประสบการณ์ในธุรกิจ

(3) มาตรฐานหรือขั้นตอนการอนุมัติการทำรายการระหว่างกัน

ผู้บริหารมีส่วนในการอนุมัติ และคณะกรรมการตรวจสอบได้กำกับดูแล อย่างสม่ำเสมอ

(4) นโยบายแนวโน้มการทำรายการระหว่างกันในอนาคต

คาดว่ารายการระหว่างกันคงต้องลดลง
เนื่องจากผู้บริหารกำลังผลักดันให้ระบบปฏิบัติงานเข้าสู่มาตรฐานระบบคุณภาพ ISO 9001:2000
เพื่อป้องกันการผิดพลาดในงาน ไม่ให้ไปสู่ลูกค้า ซึ่งคาดว่าในอนาคตอันใกล้บริษัทจะมีระบบงาน
และบุคลากรที่แข็งแกร่งมากพอที่จะมุ่งสู่ลูกค้าโดยตรง
และไม่จำเป็นต้องอาศัยบริษัทที่เกี่ยวข้องมากนัก

(5) เหตุผลที่บุคคลที่อาจมีความขัดแย้งถือหุ้นในบริษัทย่อย บริษัทร่วม เกินกว่าร้อยละ 5

บมจ.ดี.ที.ซี.อินดัสตรี่ส์ ถือหุ้นในบริษัทย่อย คือ บริษัท อาทิตย์เกรียงไกร จำกัด และบริษัท
ไดเรคท์เทรดดิ้ง จำกัด ร้อยละ 99 จึงไม่มีบุคคล (กรรมการ หรือผู้บริหาร)
ที่อาจมีความขัดแย้งถือหุ้นในบริษัทย่อย เกินกว่าร้อยละ 5

ส่วนเหตุผลที่ บุคคลอาจมีความขัดแย้ง ถือหุ้นในบริษัทร่วมเกินกว่าร้อยละ 5
เพราะได้ปฏิบัติมาก่อนแล้วด้วยความระมัดระวังและรักษาประโยชน์สูงสุดของ
บมจ.ดี.ที.ซี.อินดัสตรี่ส์ เป็นหลักสำคัญ
2.1 ปัจจัยความเสี่ยง

-   ด้านการตลาด ปัจจัยที่มีกระทบต่อส่วนแบ่งทางการตลาดที่มีผลเพิ่มขึ้นหรือน้อยลงนั่นก็คือ

คุณภาพและราคาของสินค้า
โดยคุณภาพของสินค้านั้นต้องตรงตามมาตรฐานและตรงตามความต้องการของผู้บริโภค ได้แก่
ความสวยงามของสินค้า ลักษณะการใช้งานและการใช้ประโยชน์ได้อย่างคุ้มค่า และราคาที่เหมาะสม
โดยที่ผ่านมานั้น ในตลาดปากกามีการแข่งขันกันสูงขึ้น
อันเนื่องมาจากคู่แข่งได้มีการปรับรูปแบบของผลิตภัณฑ์ต่าง ๆ
และมีการนำเข้าปากกาจากประเทศจีนมาวางจำหน่ายในประเทศไทยมากขึ้น
โดยปากกาที่มาจากประเทศจีนจะมีหลากหลายรูปแบบ สีสันของปากกาเปลี่ยนไปจากที่เป็นอยู่
ราคาถูก สาเหตุที่ปากกาจากเมืองจีนมีราคาถูกกว่าก็เนื่องมาจากค่าแรงงานต่ำ
และวัตถุดิบที่ใช้ก็นำมาจากภายในประเทศนั่นเอง ส่วนในด้านคุณภาพนั้นยังไม่ได้มาตรฐาน
เพราะไส้ปากกาที่ใช้นั้นเป็นหมึกไม่มีคุณภาพเท่าที่ควร
อีกทั้งนโยบายของรัฐบาลในเรื่องของการลดภาษีนำเข้าสินค้าสำเร็จรูปจาก 30% เหลือเพียง 5%
จึงมีผลทำให้คู่แข่งขันทำการนำเข้าสินค้าจากประเทศจีนเข้ามาจำหน่ายเพิ่มมากขึ้น
ทางบริษัทได้ตระหนักดีในจุดนี้ จึงได้มีการแก้ไขโดยการนำเข้าสินค้ารูปแบบใหม่ ๆ
บางผลิตภัณฑ์จากต่างประเทศ โดยเลือกเฉพาะสินค้าที่ไม่มีผู้นำเข้ามาจำหน่ายในประเทศไทย
อีกทั้งสินค้าที่นำเข้ามานั้นจะต้องคุณภาพ และราคาที่เหมาะสม
โดยคาดว่าผลิตภัณฑ์ที่นำเข้านั้นจะสามารถสนองตอบตลาดส่วนที่ต้องการความแปลกใหม่ได้
นอกจากนั้นทางบริษัทยังได้ทำการคิดค้นปรับเปลี่ยนรูปแบบของผลิตภัณฑ์ให้ทันสมัย
และตรงกับความต้องการของผู้บริโภคมากยิ่งขึ้น
พร้อมกับมีการเพิ่มการผลิตสินค้าในกลุ่มเครื่องเขียนให้ครบวงจร เช่น ลวดเย็บกระดาษ ดินสอสีไม้
ยางลบ สีเทียน ลวดเย็บกระดาษ เป็นต้น
เพื่อเป็นการขยายส่วนแบ่งทางการตลาดในประเภทเครื่องเขียนมากขึ้น

-   ด้านการผลิต ปัจจัยที่มีผลกระทบต่อการผลิตสินค้า คือ เครื่องจักรและเทคโนโลยีที่ใช้ในการ

ผลิตสินค้าของบริษัทยังล้าสมัย
ขาดบุคลากรที่สามารถในการติดตามความก้าวหน้าของเทคโนโลยีที่ทันสมัย
วิธีการผลิตยังเป็นแบบเดิม เมื่อตลาดมีความต้องการสินค้ามากขึ้น รวดเร็วขึ้นกว่าเดิม การผลิตไม่
สามารถที่จะตอบสนองความต้องการได้
ทางบริษัทจึงได้มีการนำเข้าเครื่องจักรและเทคโนโลยีที่ทันสมัยเข้ามาช่วยในการผลิต
เพื่อให้สามารถทำการผลิตปากกาที่มีคุณภาพตรงตามมาตรฐานที่กำหนดไว้
โดยเครื่องจักรที่นำเข้ามานั้นมีกำลังการผลิตสูงสามารถที่จะตอบสนองความต้องการของผู้บริโภคได้
นอกจากนี้บริษัทยังได้ส่งบุคลากรของบริษัทเข้ารับการอบรมในเทคโนโลยีต่าง ๆ ที่ทันสมัย
เพื่อที่จะสามารนำมาพัฒนาเทคโนโลยีที่ใช้อยู่ให้เกิดประสิทธิภาพมากยิ่งขึ้น
ซึ่งเป็นการช่วยลดต้นทุนการผลิตอีกทางหนึ่ง

-   ด้านวัตถุดิบที่ใช้ในการผลิต โดยส่วนใหญ่วัตถุดิบที่ใช้ในการผลิตปากกาจะเป็นการนำเข้า

มาจากต่างประเทศ
ซึ่งจะเป็นวัตถุดิบที่มีคุณภาพสูงเหมาะที่จะใช้ในการผลิตปากกาเพื่อให้ปากกาที่ได้นั้นมีคุณภาพดี
จากการที่ทางบริษัทต้องนำเข้าวัตถุดิบนี่เองทำให้ต้นทุนในการผลิตปากกาของบริษัทมีต้นทุนที่ค่อนข้างสูง
ประกอบกับภาวะการณ์ในปัจจุบันทั้งทางด้านภาษี การเมือง ค่าเงินสกุลต่างประเทศ
ส่งผลให้ราคาน้ำมันในตลาดโลกมีราคาสูงขึ้น
จากปัจจัยเหล่านี้ล้วนแล้วแต่มีผลกระทบต่อการนำเข้าวัตถุดิบ โดยทำให้ต้นทุนในการผลิตก็สูงขึ้นด้วย
ผู้บริหารของบริษัทได้ใช้ความพยายามในการที่แก้ไขปัจจัยที่มีกระทบต่อต้นทุนในการผลิต
โดยทำการหาแหล่งวัตถุดิบภายในประเทศที่มีคุณภาพระดับเดียวกันกับการนำเข้ามาจากต่างประเทศ
เพื่อเป็นการลดต้นทุนในการผลิตลง
พร้อมทั้งทำให้สามารถที่จะลดความเสี่ยงในเรื่องการนำเข้าวัตถุดิบลงได้
และบริษัทสามารถที่จะสู้กับคู่แข่งขันในประเทศได้
ข้อมูลสาระสนเทศ

รายงาน 56-1

ของ

บริษัท ดี.ที.ซี.อินดัสตรี่ส์ จำกัด(มหาชน

เสนอ เลขาธิการคณะกรรมการกำกับหลักทรัพย์และตลาดหลักทรัพย์

กรรมการและผู้จัดการตลาดหลักทรัพย์แห่งประเทศไทย

29 มีนาคม 2561

 

 

สารบัญ

หน้า

ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ 3

2.  ลักษณะการประกอบธุรกิจ 5

3.  ปัจจัยความเสี่ยง 8

4.  ทรัพย์สินที่ใช้ในการประกอบธุรกิจ 12

5.  ข้อพิพาททางกฎหมาย 15

6.  ข้อมูลทั่วไปและข้อมูลสำคัญอื่น 16

ส่วนที่ 2 การจัดการและการกำกับดูแลกิจการ

7.  ข้อมูลหลักทรัพย์และผู้ถือหุ้น 20

8.  โครงสร้างการจัดการ 21

9.  การกำกับดูแลกิจการ 24

10. ความรับผิดชอบต่อสังคม 31

11. การควบคุมภายในและการบริหารจัดการความเสี่ยง 32

12. รายการระหว่างกัน 33

ส่วนที่ 3 ฐานะการเงินและผลการดำเนินงาน

13. ข้อมูลทางการเงินที่สำคัญ 37

14. การวิเคราะห์และคำอธิบายของฝ่ายจัดการ 39

15. การวิเคราะห์อัตราส่วนทางการเงิน 40

การรับรองความถูกต้องของข้อมูล 42

เอกสารแนบ 1 รายละเอียดเกี่ยวกับกรรมการ ผู้บริหาร 43
ผู้มีอำนาจควบคุมของบริษัท และเลขานุการบริษัท

เอกสารแนบ 2 รายละเอียดเกี่ยวกับกรรมการของบริษัทย่อย 44

เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน 45
และหัวหน้างานกำกับดูแลการปฏิบัติงานของบริษัท

เอกสารแนบ 4 รายละเอียดเกี่ยวกับรายการประเมินราคาทรัพย์สิน 46

เอกสารแนบ 5 อื่นๆ (รายงานของคณะกรรมการตรวจสอบ) 47
เอกสารแนบ 3

รายละเอียดเกี่ยวกับหัวหน้างานผู้ตรวจสอบภายในและหัวหน้างานกำกับดูแลการปฏิบัติงานของบริษัท

  กรณีเป็นพนักงานภายในบริษัท

  ตามรายงาน 56-1 ข้อ 11.3. หัวหน้างานตรวจสอบภายใน

(1) ฝ่ายบริหารจัดการได้แต่งตั้ง นางพรรณนารา ธรรมวงศา เป็น ผู้จัดการฝ่ายตรวจสอบภายใน

(2) ประสบการณ์ เป็นอดีตข้าราชการสำนักงานป้องกันและปราบปรามการทุจริตแห่งชาติ

(3) บริษัทแต่งตั้งให้มีหน้าที่ มีความรับชอบในการทาหน้าที่หัวหน้างานตรวจสอบภายใน
    โดยที่ประชุมคณะกรรมการตรวจสอบ มีมติให้ความเห็นชอบแล้ว
เอกสารแนบ 4

รายละเอียดเกี่ยวกับรายการประเมินราคาทรัพย์สิน

รายละเอียดทรัพย์สินของบมจ.ดี.ที.ซี.อินดัสตรี่ส์และบริษัทย่อย ณ 31 ธันวาคม 2560

บมจ.ดี.ที.ซี.อินดัสตรี่ส์ และบริษัทย่อย มีสำนักงานและโรงงานหลักตั้งอยู่เลขที่ 176
ซอยพงษ์เวชอนุสรณ์ ถนนสุขุมวิท 64 แขวงบางจาก เขตพระโขนง กรุงเทพมหานคร
โดยอาคารและที่ดินเป็นกรรมสิทธิ์ของ บริษัท ไดเรคท์ เทรดดิ้ง จำกัด มีเนื้อที่ประมาณ 7 ไร่ 111
ตารางวา มีอาคารสำนักงาน 1 หลัง อาคารโรงงาน 6 หลัง

  ------------------------ ------------------ ---------------- ----------------
  รายการ                   มูลค่าต้นทุน           ค่าเสื่อมราคาสะสม   มูลค่าตามบัญชี

  ที่ดิน                      26,660,456.00      -                26,660,456.00

  อสังหาริมทรัพย์เพื่อการลงทุน    106,346,531.61     3,512,060.19     102,834,471.42

  อาคารและส่วนปรับปรุงอาคาร   79,865,407.77      69,475,010.52    10,390,397.25

  เครื่องจักรและแม่พิมพ์โรงงาน   685,361,402.10     642,395,942.16   43,060,459.94

  เครื่องตกแต่งและเครื่องใช้     61,696,679.62      60,387,202.79    1,309,476.83

  ยานพาหนะ                 30,900,998.52      20,174,782.06    10,726,216.46

  สินทรัพย์ระหว่างก่อสร้าง       2,753,006.57       -                2,753,006.57

  ค่าเผื่อผลขาดทุนการด้อยค่า     6,528,211.89       5,974,894.57     553,317.32

  รวม                      1,000,207,694.08   801,919,892.29   198,287,801.79
  ------------------------ ------------------ ---------------- ----------------

รายละเอียดทรัพย์สินของบมจ.ดี.ที.ซี.อินดัสตรี่ส์ ณ วันที่ 31 ธันวาคม 2560

  ------------------------ ----------------- ---------------- ----------------
  รายการ                   มูลค่าต้นทุน          ค่าเสื่อมราคาสะสม   มูลค่าตามบัญชี

  ที่ดิน                      21,748,167.00     -                21,748,167.00

  อาคารและส่วนปรับปรุงอาคาร   42,909,564.15     33,620,789.96    9,288,774.19

  เครื่องจักรและแม่พิมพ์โรงงาน   649,235,796.58    606,270,476.22   43,060,320.36

  เครื่องตกแต่งและเครื่องใช้     51,993,756.85     50,685,002.42    1,308,754.43

  ยานพาหนะ                 22,104,659.83     11,586,453.42    10,518,206.41

  สินทรัพย์ระหว่างก่อสร้าง       2,753,006.57      -                2,753,006.57

  ค่าเผื่อผลขาดทุนการด้อยค่า     6,528,211.89      5,974,894.57     553,317.32

  รวม                      797,368,162.87    702,162,722.02   89,230,546.28
  ------------------------ ----------------- ---------------- ----------------